《八月二十四日同审知登塔山用审知前载九日留》
宋代·赵蕃

郊原莽莽吹黄埃，余暑已去若复来。
昨宵一雨为苏洗，晓兴坐复飞崔嵬。
平生诗盟有徐孺，笔力可挽狂澜回。
要明两眼费双脚，作计似我何疏哉。
兹游只欠王子在，见说归书一纸开。
追随正复听君乐，流浪如我空增哀。
吾邦此山颇高绝，泛菊况堪临季月。
要当相与一杯酒，只恐因之又成别。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。